HMPRO คาดกำไรปีนี้ยังโตต่อเนื่องแนะซื้อราคาเป้าหมาย 15.5 บาท
HMPRO คาดกำไรปีนี้ยังโตต่อเนื่องแนะซื้อราคาเป้าหมาย 15.5 บาท
4 เม.ย. 2561

บล.ฟินันเซีย ไซรัส ระบุในบทวิเคราะห์วันนี้(4 เม.ย.) ว่า  บริษัท โฮม โปรดักส์ เซ็นเตอร์ จำกัด (มหาชน) หรือ HMPRO แนวโน้มกำไรสุทธิไตรมาส 1/61 จะเติบโตได้ดี 25% เทียบช่วงเดียวกันของปีก่อน อยู่ที่ 1.3 พันลบ. จาก SSSG ที่คาดโตเป็นไตรมาสที่ 3 ติดต่อกัน กอปรกับยังได้รับการตอบรับที่ดีจากการจัดงาน Expo จึงคาดรายได้รวมจะเติบโตต่อเนื่อง รวมถึงแนวโน้มอัตรากำไรขั้นต้นยังดูมีพัฒนาการที่ดีจากทั้งการปรับ Product Mix และการ Sourcing ที่มีประสิทธิภาพมากขึ้น ภาพรวมกำลังซื้อในมุมมองของ HMPRO ยังดูค่อนไปในทางทรงตัว
สำหรับสาขาในต่างจังหวัด ขณะที่สาขาในกทม.และปริมณฑลยังฟื้นตัวได้ดีต่อเนื่อง แนวโน้มผลประกอบการจะดีมากขึ้นในไตรมาส 2/61 และไตรมาส 4/61 ซึ่งเป็นช่วง High Season ยังคาดกำไรสุทธิปี 2018 เติบโต 20% เทียบช่วงเดียวกันของปีก่อนอยู่ที่ 5.9 พันลบ. คงคำแนะนำซื้อราคาเป้าหมายที่ 15.5 บาท